Animafilm

**Animafilm SA** este un studiou românesc de realizare a desenelor animate, înfiinţat de Marin Pârâianu, unul dintre directorii Studioului Cinematografic Bucureşti, care a funcționat între 1964 - 1989.

## Istorie

La inceputul anilor '60, în urma numeroaselor premii obținute de Ion Popescu-Gopo la festivalurile internaționale, Marin Paraianu a avut ideea să formeze un studio de animaţie indepedent şi a găsit sprijinul de la Mihnea Gheorghiu.

La 1 iulie 1964, se înfiinţează Animafilm. Serviciul de producţie era alcătuit pentru inceput din echipa de animație a Studioului Cinematografic București. Între 1964 şi 1989, studioul a produs în jur de 1260 de desene animate, 7 fiind lungmetraje şi 15 seriale şi filme cu continuitate. Animafilm a reuşit să producă circa 40% din valuta obţinută de Republica Socialistă România din exportul de filme.

În 1966, Georges de La Grandière, patronul companiei EDIC din Paris, a colaborat cu studioul, privind realizarea unor desene animate după fabulele lui La Fontaine, acestea fiind "Greierele şi furnica", "Stejarul şi trestia" şi "Iepurii şi broaştele".

Între 1972 şi 1974, producătorul italian Alberto Chimenz a propus realizarea filmului, "Robinson Crusoe", în colaborare cu Animafilm. Primul lungmetraj de animaţie românească a fost regizat de Victor Antonescu, în asociere cu studiourile „Corona Cinematografica” din Italia. Filmul fusese stabilită pentru data de 25 mai 1975, la cinematograful „Capitol“ din Bucureşti, dar a fost amânată lansarea din cauza cenzurii. Contractul fusese modificat, iar România nu mai era considerată coproducător, toate drepturile revenind părţii italiene. Difuzarea filmului a fost făcută în întregime de partenerii italieni, statului român revenindu-i doar un procent din încasările provenite din ţările prevăzute în contractul iniţial. Premierea oficială a filmului în România a avut loc la 1 iunie 1990.

După căderea regimului comunist în 1989, Animafilm a continuat ca o companie privată, cu denumirea Animafilm S.A. Până în 2001, au fost realizate 15 filme de animație (două fiind creații proprii-zise). Studioul primea doar comenzi de la diverse firme sau fundaţii care vroiau să transmită mesaje educative prin imagine.

În 2004, doar zece oameni mai erau angajaţi şi singura producţie în acel an a fost un scurtmetraj educativ „Un alt fel de Love Story",, o comandă a Direcţiei de Sănătate Publică Bucureşti, care a fost realizat fără contribuţie de la bugetul statului. Datorită acelui film, studioul a avut un profit de 24.800 RON.

In luna decembrie 2009, Animafilm si o firmă privată au lansat filmul documentar „Gopo – un nume de legendă” regizat de Manuela Hodor. Acest film a fost prezentat o singură dată la Cinemateca Eforie.

Instituţia a fost reorganizată sub forma unei societăţi de acţiuni prin Hotărârea Guvernului României nr. 53/1991 privind înfiinţarea de regii autonome şi societăţi comerciale în domeniul cinematografiei, iar în sfârşitul lunii octombrie 2006, Animafilm S.A. a fost transferat către AVAS, pentru a fi privatizat. Statul este acţionar majoritar şi deţine 70% din acţiunile companiei, aflat în subordinea Ministerului Culturii.

Animafilm nu deţine nici drepturile de autor asupra producţiilor sale, toate peliculele realizate până în anul 1994 aflându-se în proprietatea publică a statului român şi în administrarea Centrului Naţional al Cinematografiei.

> *"Cred că filmele acestea meritau o soartă mai bună, nu uitarea, iar copiii zilelor noastre au dreptul să le vadă şi să le judece.*
> ***Victor Antonescu, regizor***
>
>

## Filmografie

*Articol principal: **Lista de producții Animafilm***

## Directori

* Marin Pârâianu (1964-1971)
* Lucia Olteanu (1971-1983)
* George Anania (1983-1987) - interimar
* Mihaela Vârtopeanu (1987-1989)
* Hodor Manuela Floricica (1992-2022)
* Elisa Covaliu (2022-prezent)

## Imagini

Fotografie de grup în fața sediului din Sf. Ioan.
## Surse

* https://victor.tfm.ro/animafilm-scurt-istoric-statistic-1/
* https://victor.tfm.ro/animatia-romaneasca-in-memoriam-1/https://victor.tfm.ro/animatia-romaneasca-in-memoriam-1/
* http://web.archive.org/web/20120205142210/http://www.sfin.ro/articol\_1157/tristetea\_omuletului\_lui\_gopo.html
* https://www.emis.com/php/company-profile/RO/Societatea\_Comerciala\_Studioul\_Cinematografic\_Animafilm\_SA\_ro\_1469331.html
* https://adevarul.ro/entertainment/film/tristaistorie-postdecembrista-studioului-animafil-i-a-omorat-miaunel-balanel-1\_5d7df109892c0bb0c69cf9c0/index.html
* https://adevarul.ro/entertainment/film/de-ainterzis-cenzura-comunista-aventurile-robinson-crusoe-1\_5d74d56a892c0bb0c6673f6a/index.html
* http://proanimatie.ro/ministerul-culturii-a-trimis-corpul-de-control-la-animafilm/

1. ↑ https://m.bvb.ro/info/Raportari/ANIM/ANIM-STUDIOUL%20CINEMATOGRAFIC%20ANIMAFILM%20SA%20-%20MEMORANDUM.pdf
2. ↑ Aurelia Vasile, Le cinéma roumain pendant la période communiste: représentations de l’histoire nationale, teză de doctorat în istorie elaborată sub îndrumarea prof. Lucian Boia (Universitatea București) și Serge Wolikow (Université de Bourgogne) și susținută la 24 martie 2011, p. 233.
3. ↑ https://web.archive.org/web/20140706002914/http://revista-galileo.ro/george-anania-la-70-de-ani/
4. ↑ https://victor.tfm.ro/animafilm-scurt-istoric-statistic-7/
5. ↑ https://m.bvb.ro/info/Raportari/ANIM/ANIM-STUDIOUL%20CINEMATOGRAFIC%20ANIMAFILM%20SA%20-%20MEMORANDUM.pdf
6. ↑ Lansarea evenimentului Centenarul Gopo
7. ↑ https://www.facebook.com/groups/781173848574609/permalink/8783310415027539/